Niemen kartano (Tampere)

Niemen kartano sijaitsee Niemenrannan kaupunginosassa Tampereella.

Niemen tila muodostui vuonna 1840, kun Vähäniemen ja Isoniemen tilat yhdistettiin. Niemen kartanon viimeinen yksityinen omistaja oli Matilda Niemi (1831–1907), joka myi tilan A. Ahlström Oy:lle vuonna 1887. 

Niemen kartanon päärakennus eli Niemen pirtti on vuodelta 1861. Se edustaa talonpoikaista empiretyyliä ja on säilynyt lähes alkuperäisessä asussa. Birger Federley on suunnitellut taloon joitain muutoksia vuonna 1916. Kartanoalueen linnamainen navetta- ja tallirakennus (1917) sekä työväelle tarkoitettu suuri sauna (n. 1920) ovat myös hänen suunnittelemiaan. Lisäksi kartanon pihapiirissä on vanha väentupa eli vieraspytinki, joka saattaa olla peräisin 1700-luvulta. Rakennukset on suojeltu.

Lähteet

Aiheesta muualla
Haapasaari, M. & Tiusanen, P.: "Tampereen Niemenkartanon alue - Rakennetun kulttuuriympäristön inventointi", 25.10.2011

Tampereen kartanot
Tampereen suojellut rakennukset
Niemenranta